בימים הקרובים – צפויה להגיע לבית הספר וועדת הפרס המחוזית, שתבחן את בית הספר על פי מספר אמות מידה (קריטריונים), כגון: פעילות מגוונת של בית הספר ליישום מדיניות הלמידה המשמעותית, קידום תהליכי הוראה - למידה – הערכה, טיפוח כלי חשיבה ולמידה להישגיות, לחדשנות, ליצירתיות ומצוינות. עוד בקריטריונים: מענים לצרכים שונים של תלמידים, הכלה, קידום וטיפוח תלמידים בעלי צרכים מיוחדים וייחודיים. ראוי לציין כי ביה"ס שם דגש מיוחד ומיטיב לחנך את תלמידיו למעורבות חברתית ותרומה לקהילה.
טל בר מעוז, מנכ"לית בית הספר אורט גוטמן: "ראשית, אני רוצה להודות למפקחת הכוללת על ביה"ס במחוז תל-אביב, הגב' ברכה ברייר, שמצאה אותנו ראויים ומתאימים להיות מועמדים לפרס יוקרתי זה. תודה למנהלת אגף החינוך העל יסודי במינהל החינוך בנתניה- הגב' גילת סיימון ולמנהלת האיזור שלנו ברשת אורט ישראל - הגב' אילנה מאיו, שלושתן ביחד וכל אחת לחוד מובילות אותנו למעלה והכי גבוה! תודה עצומה לוועד ההורים שמלווה אותנו שנים רבות, במסירות, באמון מלא ובשיתוף פעולה הדוק. תודה ענקית לכל אחד ואחת מכם – "גוטמנים" יקרים, על שנים של עבודה קשה, חשיבה מחוץ לקופסא, עשייה מגוונת ועניפה, על נגיעה בכל אחד מהפרטים הקטנים שמרכיבים את התמונה הגדולה באהבה רבה !"
ברוך דואני, יו"ר וועד ההורים: "אנחנו לא זקוקים לפרס כדי לדעת שבית הספר אורט גוטמן שלנו מוביל בחינוך, אבל כמובן שנשמח יחד אתכם לזכות בפרס המכובד. כל הכבוד. אנו ההורים גאים בכם !!! "